# Gerard Martí Figueras i Albà

Gerard Martí Figueras i Albà (Vilanova i la Geltrú, 1982) és un polític català, actual secretari d'Acció Exterior i de la Unió Europea. Anteriorment, va ser director del Consell Català de l'Esport entre el 2013 i el 2016 i secretari general de l'Esport de la Generalitat de Catalunya, entre 2016 i 2021.
Va ser president de la Joventut Nacionalista de Catalunya des de 2008 fins a 2012. Va ser diputat al Parlament de Catalunya durant la IX Legislatura (2010 – 2012), on va ser president de la Comissió de Polítiques de Joventut, membre de les Comissions d'Acció Exterior i de la Unió Europea; de Cooperació al Desenvolupament; d'Ensenyament i Universitats, i representant del Grup Parlamentari de CiU al Consell de les Comunitats Catalanes a l'Exterior.
Va ser regidor per Convergència i Unió a l'Ajuntament de Vilanova i la Geltrú des del 2007. Entre 2011 i 2015 va ser tinent d'alcaldia de Promoció Econòmica, Turisme, Comerç, Fires, Mercats, Comunicació, Premsa i Joventut a l'Ajuntament de Vilanova i la Geltrú. Des del maig de 2015 fins al febrer de 2016, va ser regidor de promoció econòmica i projecció exterior del mateix ajuntament. Va ser portaveu de CiU al Consell Comarcal del Garraf entre el 2010 i el 2013. Des del juliol de 2015 fins al febrer de 2016, president del Consell Comarcal del Garraf. Va ser president de Convergència Democràtica de Catalunya al Garraf.
És llicenciat en Ciències Polítiques i de l'Administració per la Universitat Pompeu Fabra, té màster en màrqueting polític a l'Institut Ciències Polítiques i Socials. És diplomat de postgrau en e-govern per l'IDEC – UPF. Té un màster en Gestió Portuària, Dret i Negoci Marítim a la Facultat de Nàutica de l'UPC –Universitat Politècnica de Catalunya i un Màster en Màrqueting i Comunicació Política per l'ICPS – Institut de Ciències Polítiques i Socials – UAB.
Des de l'octubre del 2022, és el sotsdirector de la cadena de gimnasos DiR.

## Referències

* ↑ «Document». [Consulta: 9 juny 2021].
* ↑ «Gerard Figueras, nou director del Consell Català de l'Esport».
* ↑ «Gerard Figueras pren possessió com a nou secretari general de l'Esport». Arxivat de l'original el 2016-02-25. [Consulta: 16 febrer 2016].
* ↑ «La JNC reelegeix el diputat de CiU Gerard Figueras com a president de la formació juvenil». Ara. EFE, 19-12-2010.
* ↑ March, O; Solé, A «Gerard Figueras, nou director del Consell Català de l'Esport». Ara, 15-01-2013 [Consulta: 30 març 2014].
* ↑ «Nomenaments». Generalitat de Catalunya, 02-02-2016. Arxivat de l'original el 2018-07-24. [Consulta: 6 febrer 2016].
* ↑ «Gerard Figueras és reelegit president de la JNC». Diari de Vilanova, 24-12-2010, p. 25.
* ↑ «Gerard Figueras s'acomiada del ple de Vilanova». Arxivat de l'original el 2018-04-29. [Consulta: 16 febrer 2016].
* ↑ «La vilanovina Glòria Garcia Prieto assumeix la presidència del Consell Comarcal del Garraf arran de la renúncia de Gerard Figueras i Albà». Arxivat de l'original el 2017-07-02. [Consulta: 18 febrer 2016].
* ↑ «Ivan Tibau continua a la secretaria». El 9 Esportiu, 16-01-2013.
* ↑ «Els gimnasos DiR fitxen l'exalt càrrec de Junts, Gerard Figueras», 26-10-2022. Arxivat de l'original el 2022-12-28. [Consulta: 27 febrer 2024].

## Enllaços externs

* Gerard Martí Figueras i Albà - Lloc web oficial